
	Paskaidrojuma raksta sadaļa
	Norādāmā informācija 

	1. Mērķis un nepieciešamības pamatojums 
	Saskaņā ar Pašvaldību likuma 44. panta otro daļu dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.
Bērnu tiesību aizsardzības likuma 26. panta pirmajā daļā noteikts, ka pašvaldība atbalsta ģimeni, it īpaši daudzbērnu ģimeni, un sniedz tai palīdzību.

Pabalsts bērna piedzimšanas gadījumā ir pašvaldības brīvprātīgā iniciatīva ar mērķi sniegt materiālu atbalstu personu pamatvajadzību nodrošināšanai pēc bērna piedzimšanas, kas varētu veicināt bērnu dzimstību Jelgavas novada pašvaldības (turpmāk - Pašvaldība) administratīvajā teritorijā dzīvesvietu deklarējušajiem iedzīvotājiem.

Ar saistošajiem noteikumiem tiek būtiski palielināts Pašvaldības noteiktā bērna piedzimšanas pabalsta apmērs, nosakot, ka šīs izmaiņas stājas spēkā ar 01.01.2027.

Vienlaikus, papildus jau saistošajos noteikumos noteiktajiem pabalstiem daudzbērnu ģimenēm, tiek ieviests vēl viens papildus Pašvaldības pabalsts daudzbērnu ģimenēm – pabalsts ģimenei kļūstot par daudzbērnu ģimeni, nosakot, ka šīs izmaiņas stājas spēkā ar 01.01.2027.

Kā arī ar saistošajiem noteikumiem tiek precizēti Pašvaldības institūciju, kuras administrē Pašvaldības noteiktos pabalstus, nosaukumi atbilstoši Jelgavas novada domes iepriekš pieņemtajiem lēmumiem.


	2. Fiskālā ietekme uz pašvaldības budžetu 
	Paaugstinot pabalsta apmēru bērna piedzimšanas gadījumā, ik gadu pašvaldības budžetā šim mērķim papildus būs nepieciešams paredzēt aptuveni 32 000 EUR.
 Ieviešot papildus pašvaldības pabalstu daudzbērnu ģimenēm – pabalstu ģimenei kļūstot par daudzbērnu ģimeni, ik gadu pašvaldības budžetā šim mērķim papildus būs nepieciešams paredzēt aptuveni
7000 EUR.




	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	Saistošie noteikumi pozitīvi ietekmēs Pašvaldības iedzīvotāju ģimenes.
Saistošajiem noteikumiem nav tiešas ietekmes uz vidi, uzņēmējdarbības vidi un konkurenci.

	4. Ietekme uz administratīvajām procedūrām un to izmaksām 
	Izpildot saistošos noteikumus, tiek ieviesta viena jauna administratīvā procedūra – pabalsta piešķiršanas administrēšana ģimenei, kas kļūst par daudzbērnu ģimeni. Minētās procedūras īstenošanu nodrošinās Jelgavas novada Sociālo lietu pārvalde, izmantojot jau esošos resursus. Papildu izdevumi saistošo noteikumu izpildes nodrošināšanai nav paredzēti.
Institūcija, kurā persona var vērsties jautājumos par saistošo noteikumu piemērošanu, ir Jelgavas novada Sociālo lietu pārvalde.


	5. Ietekme uz pašvaldības funkcijām un cilvēkresursiem 
	Saistošo noteikumu izpildei nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. 

	6. Informācija par izpildes nodrošināšanu 
	Saistošo noteikumu izpildi nodrošina Jelgavas novada Sociālo lietu pārvalde sadarbībā ar Jelgavas novada Centrālās pārvaldes Administratīvā departamenta Finanšu nodaļu.


	7. Prasību un izmaksu samērīgums pret ieguvumiem, ko sniedz mērķa sasniegšana 
	Saistošie noteikumi neizvirza pabalsta saņēmējiem papildu prasības, un to izpildes nodrošināšanai nav nepieciešami papildu Pašvaldības resursi, tādēļ saistošo noteikumu izpildes regulējums ir atbilstošs iecerētā mērķa - sniegt lielāku atbalstu Pašvaldības administratīvās teritorijas iedzīvotājiem - sasniegšanai. Pašvaldības izraudzītie līdzekļi ir leģitīmi, un rīcība ir atbilstoša augstāka juridiskā spēka normatīvajiem aktiem.

	8. Izstrādes gaitā veiktās konsultācijas ar privātpersonām un institūcijām 
	Tika veiktas konsultācijas ar procesa administrēšanā iesaistītajām pusēm.
Atbilstoši Pašvaldību likuma 46. panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts tika publicēts Jelgavas novada pašvaldības tīmekļvietnē www.jelgavasnovads.lv. Viedokļa izteikšanas termiņš noteikts divas nedēļas no publicēšanas dienas. Laiks viedokļa izteikšanai bija noteikts no 2026. gada ….augusta līdz 2026. gada …augustam.
Publicēšanas laikā par saistošo noteikumu projektu tika saņemts šāds iedzīvotāja viedoklis ….. 

